Z A P I S N I K

**36.** sjednice Školskog odbora Gimnazije „Matija Mesić“ održane **18. listopada 2016.** godines početkom u **9**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić, Anita Holub i Daria Pinjuh-Budisavljević

Odsutni: Dubravka Pitlović i Vesna Gajger

Sjednici prisustvuju: Goran Zavor, ravnatelj i Gorana Lavrenčić, tajnica

Prije početka sjednice tajnica je upoznala nazočne s problemima vezanim oko sazivanja sjednica, odnosno o lošoj suradnji s predsjednicom Školskog odbora. Kako po Statutu Gimnazije sjednice saziva predsjednik Školskog odbora, tajnica je istaknula da će ubuduće pozive slati nakon što dobije termin i vrijeme održavanja sjednice. Osim toga, tajnica je napomenula kako nije dužna voditi zapisnike sjednica te zatražila da predsjednica ubuduće prije početka sjednice odredi tko će voditi zapisnik.

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 35. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa po raspisanom natječaju

3. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

4. Različito

Predloženi dnevni red jednoglasno je prihvaćen.

**Ad 1.**

Na zapisnik 35. sjednice Školskog odbora nije bilo primjedbi i jednoglasno je prihvaćen.

**Ad 2.**

-Zbog odlaska na bolovanje nastavnika Mire Balukčića škola je 28. rujna 2016. godine raspisala natječaj za jednog nastavnika informatike na određeno vrijeme do povratka nastavnika na rad, s nepunim radnim vremenom 20 sati nastave tjedno (nastavnik koristi pravo na umanjenje norme sukladno članu 24. Kolektivnog ugovora).

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 6. listopada 2016. godine. Na natječaj su se javila samo 2 kandidata, Dinko Nadih, dipl. ing. strojarstva i Kristina Andrišek, sveučilišna prvostupnica inženjerka računarstva koja je na drugoj godini diplomskog studija računarstva. Budući da ni jedan od prijavljenih kandidata ne ispunjava uvjete natječaja, ravnatelj predlaže Kristinu Andrišek, sveučilišnu prvostupnicu, inženjerku računarstva koja ima položenu pedagoško-psihološku grupu predmeta i već radi u školi po ugovoru do 15 dana.

Nakon ravnateljevog obrazloženja i kraće rasprave jednoglasno je donesena sljedeća

ODLUKA

Daje se suglasnost na ravnateljevu odluku o zasnivanju radnog odnosa s izabranom kandidatkinjom Kristinom Andrišek na određeno vrijeme do povratka nastavnika Mire Balukčića na rad, s nepunim radnim vremenom 20 sati nastave tjedno, a sukladno raspisanom natječaju.

Početak rada po ovom ugovoru je 18. listopad 2016. godine.

-Zbog ponovnog korištenja prava na rad s polovicom radnog vremena nastavnice Sanje Babić, škola je po raspisanom natječaju na 10 sati engleskoga jezika primila Filipa Šarića, mag. educ. engleskoga jezika i književnosti i povijesti.

Budući je imenovani zatražio, i dobio, sporazumni prestanak ugovora o radu zbog prelaska u drugu školu, škola je 4. listopada ponovno raspisala natječaj za jednog nastavnika engleskoga jezika na određeno vrijeme dok nastavnica Sanja Babić u okviru roditeljskog dopusta koristi pravo rada s polovicom radnog remena, s nepunim radnim vremenom 10 sati nastave tjedno.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 12. listopada 2016. godine. Na natječaj su pristigle 2 prijave. Obje kandidatkinje, Marija Rakuljić i Marina Cvijić, ispunjavaju uvjete natječaja.

Ravnatelj predlaže Marinu Cvijić, mag. educ. engleskoga jezika i književnosti i povijesti koja već radi u školi na radnom mjestu nastavnice engleskoga jezika po ugovoru do 15 dana.

Nakon ravnateljevog obrazloženja i kraće rasprave jednoglasno je donesena sljedeća

ODLUKA

Daje se suglasnost na ravnateljevu odluku o zasnivanju radnog odnosa s izabranom kandidatkinjom Marinom Cvijić na određeno vrijeme dok nastavnica Sanja Babić u okviru roditeljskog dopusta koristi pravo rada s polovicom radnog remena, s nepunim radnim vremenom 10 sati nastave tjedno, a sukladno raspisanom natječaju.

Početak rada po ovom ugovoru je 18. listopad 2016. godine.

**Ad 3.**

-Nastavnik engleskoga jezika Filip Šarić je osim 10 sati engleskoga jezika koje je preuzeo od Sanje Babić imao još tri sata nastave engleskoga jezika koji su iskazani kao višak sati u aktivu. Ta tri sata je izvodio po ugovoru do 60 dana, a do dobivanja suglasnosti. Budući da je imenovanom sporazumno prestao Ugovor o radu te da je za 10 sati po natječaju izabrana Marina Cvijić, ravnatelj predlaže da Marina Cvijić preuzme i ta tri sata.

Nakon ravnateljevog obrazloženja i kraće rasprave jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom do 60 dana bez raspisivanja natječaja s Marinom Cvijić.

Početak rada po ovom ugovoru je 18. listopad 2016. godine.

-Škola je zatražila suglasnost za upražnjeno radno mjesto spremačice a umjesto Marije Mandić koja je sa 31.8. 2016. otišla u mirovinu. U međuvremenu, sa 10.10. 2016., još jednoj spremačici je, po sporazumu, prestao radni odnos. Kako ne bi bilo problema u održavanju čistoće škole, a do dobivanja suglasnosti, ravnatelj predlaže da se po ugovoru do 60 dana za poslove spremačice primi Danijela Stanić.

Na ravnateljevo obrazloženje i prijedlog nije bilo primjedbi pa je jednoglasno donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme do 60 dana bez raspisivanja natječaja s Danijelom Stanić.

Početak rada po ovom ugovoru je 24. listopad 2016. godine.

-Budući da škola još nije dobila suglasnost ministarstva, a natječaj nije proveden, ravnatelj predlaže ponovno sklapanje ugovora do 60 dana bez raspisivanja natječaja za sljedeća radna mjesta i sljedeće nastavnike:

-**za glazbenu umjetnost**, 19 sati nastave tjedno

(upražnjeno mjesto zbog odlaska u mirovinu - umjesto Dubravka Šefa) - **Sanju Stičinski**, prof. glazbene kulture

-**za kemiju**, puno radno vrijeme

(upražnjeno mjesto zbog odlaska u mirovinu - umjesto Stjepane Raguž) - **Jozefinu Vodopija**, dipl. ing. kemijske tehnologije

-**za geografiju,** 8 sati nastave tjedno

(upražnjeno mjesto sporazumni prestanak radnog odnosa - umjesto Ivice Blaževića)

- **Ivana Anđelića**, prof. geografije i povijesti

-**za filozofiju,** 2sata nastave tjedno – višak sati u aktivu (u okviru aktiva sociologije i filozofije jedna nastavnica imenovana je voditeljicom Županijskog stručnog vijeća)

- **Sanju Velikanović,** mag. educ. filozofije i sociologije

-**za fiziku**, 4 sata nastave tjedno – višak sati u aktivu (u okviru aktiva fizike jedna nastavnica imenovana je voditeljicom Županijskog stručnog vijeća, a tri nastavnika temeljem članka 24. KU imaju umanjenje norme)

- **Martinu Babić**, mag. educ. matematike i fizike

-**za informatiku**, 10 sati nastave tjedno (sati ispitnog koordinatora)

- **Jasnu Bošković**, prof. matematike i informatike.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s predloženim kandidatima – Sanjom Stičinski, Jozefinom Vodopija, Ivanom Anđelićem, Sanjom Velikanović, Martinom Babić i Jasnom Bošković.

Početak rada po ovom ugovoru je 28. listopad 2016.

Sjednica završena u 9,25 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.